**III. Szikora Transz kupa**

A verseny célja:  
Játék és versenyzési lehetőség biztosítása az igazolt, amatőr és hobbi asztaliteniszezők részére.

Versenyszámok:  
– I. kategória egyéni versenyszám (Megye I, NBIII, NBII,)  
– II. kategória egyéni versenyszám (Megye III, Megye II, Hobbi)  
– Összevont páros versenyszám  
A verseny ideje: 2023.10.22. (vasárnap) – 9:00  
– 8:15 óra: Kapunyitás  
– 8:55 óra: Megnyitó  
– 9:00 óra: Összevont páros  
~ 10:30 óra: Egyéni versenyszámok (I-es és II-es kategória)  
A verseny helyszíne:  
– 2522 Dág, Arany János u. 10. (Oszuska M. Sportcsarnok)  
Infó: +36 30 811 5776, +36 20 243 3368

Nevezés:  
– Előzetesen, írásban a következő e-mail címre: szikoratransz@gmail.com (név, egyesület, osztály megnevezésével!) vagy telefonon a fenti elérhetőségek egyikén.  
– Az I. kategória egyéni versenyszámra bárki nevezhet, akit a 2023-2024-es bajnoki évben férfi NB I. vagy magasabb bajnoki osztályban nem neveztek.  
– A II. kategória egyéni versenyszámra azok nevezését várjuk, akik megye 2-nél magasabb osztályban nem játszanak, vagy semmilyen bajnokságban nem induló, nem igazolt, hobbi versenyzők.  
– Egy játékos maximum egy egyéni versenyszámban indulhat.  
– Nevezési határidő: 2023. október 20. (péntek) 23:59.  
– Nevezési díj: **Ingyenes**  
Díjazás: érem, kupa, tárgynyeremény   
A verseny lebonyolítása:  
– A mérkőzések 8 db JOOLA 2000S asztalon, JOOLA FLASH labdával kerülnek lebonyolításra. Az összevont páros és az egyéni verseny csoportmérkőzésekkel kezdődik, majd főtáblán egyenes kieséses formában folytatódik. Minden mérkőzés 3 nyert játszmáig tart. Megfelelő létszám esetén a főtáblára nem jutott játékosok vigaszágon folytathatják szereplésüket.  
– Az egyes versenyszámok minimum 5 induló esetén kerülnek megrendezésre.  
– Nevezések számától függően a változtatás jogát fenntartjuk.

Egyéb:  
– A verseny résztvevői kötelesek sportöltözetben megjelenni. A játéktérben csak sportcipőben lehet tartózkodni. Az öltözőkben hagyott értéktárgyakért a szervezők felelősséget nem vállalnak.  
– Sportorvosi igazolás nem szükséges, mindenki saját felelősségére indulhat.  
– A verseny folyamán felmerülő egyéb kérdésekben a MOATSZ érvényben lévő szabályzata az irányadó.  
– A verseny során fotók készülnek, amelyek a támogató szervezetek felé továbbításra kerülnek.  
A versenyre való nevezéssel, illetve az esemény helyszínére történő belépéssel az érintettek az adatkezeléshez hozzájárulnak.